**Mallin nimi:** CV:n ja hakemuksen tekeminen

**Mallin tavoite:** Opiskelijat ovat todennäköisesti tehneet CV:n opintojensa aikana esim. äidinkielen tunneilla. Tästä huolimatta CV:n tekeminen ja korjaaminen opintojen loppuvaiheessa voi olla hyödyllistä erityisesti erikoisempien ammattiryhmien osalta. Tavoitteena on tietää, mitä asioita kannattaa korostaa, mihin järjestykseen kielitaito kannattaa laittaa sekä mitä tai miten kertoa hakemuksessa omasta ammattialastaan.

**Mallin toteuttaminen käytännössä:** Aikaa varataan 3-4 oppituntia tietokoneluokkaan. Ensin käydään tarpeen mukaan läpi CV:n ja hakemuksen tekoon liittyviä periaatteita. Opettaja tuo esille, mitä opiskeltavasta ammatista kannattaa kertoa hakemuksessa sekä mitä ja missä järjestyksessä kannattaa CV laatia. Sen jälkeen opiskelijat tekevät ko. asiakirjat omien koneittensa äärellä. Opettaja on käytettävissä oppituntien ajan.